Navro‘z bayrami munosabati bilan bu yil haftasiga 5 kun ishlovchi o‘zbekistonliklar ketma-ket 4 kun dam olishadi. Prezidentning 2018 yil 12 noyabrdagi PF-5574-sonli Farmoni bilan 2019 yilda rasmiy sanalarni nishonlash davrida qo‘shimcha ishlanmaydigan kunlar belgilanib, dam olish kunlari ko‘chirilgan edi. Quyida bayram arafasidagi dam olish kunlari haqidagi ma’lumot keltiriladi. Haftasiga 5 kun ishlovchi xodimlarga quyidagi kunlar (4 kun ketma-ket) dam olish kuni hisoblanadi: 21 mart – payshanba (Navro‘z bayrami);  22 mart – juma (qo‘shimcha dam olish kuni);  23 mart – shanba;  24 mart – yakshanba. Haftasiga 6 kun ishlovchi xodimlarga quyidagi kunlar dam olish kuni hisoblanadi: 21 mart – payshanba (Navro‘z bayrami);  22 mart – juma (qo‘shimcha dam olish kuni);  24 mart – yakshanba. Haftasiga 6 kun ishlovchi xodimlar 23 mart (shanba) kuni ishga chiqishlari lozim.